કિરણ ભટ્ટ ડિરેક્ટેડ અને પંકજ ત્રિવેદી લિખિત ‘બારબાર દેખો...’નાં મુખ્ય કલાકારોમાં આશિષ ભટ્ટ છે તો તેની સાથે વૈશાલી પરમાર, અમી ભાયાણી, જિજ્ઞા ત્રિવેદી, ભાવિન ઠક્કર, ચિંતન દવે, હાર્દિકા જોષી અને અભિજિત છે. સોશ્યલ-કૉમેડી જોનરના આ નાટકમાં ત્રણ દીકરીને પરણાવવા નીકળેલા એક પપ્પાની પરિસ્થિતિ સંજોગોવશાત્ કેવી થઈ જાય છે એની વાત કહેવામાં આવી છે. નાટકના ડિરેક્ટર કિરણ ભટ્ટ કહે છે, ‘જો સંજોગોને હળવાશથી લેવાની ક્ષમતા હોય તો કોઈ તકલીફ ક્યારેય મોટી નથી થતી. અમારા નાટકમાં પણ એ જ દેખાડ્યું છે.’